SUID-AFRIKAANSE RADIOLIGA NUUS VIR SONDAG 22 MEI 2022 


Goeie mêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins uit in Afrikaans 
sowel as Engels om (08:15 en 08:30 Sentraal Afrika Tyd onderskeidelik op HF 
sowel as op verskeie BHEF- en UHF-herhalers. Hierdie uitsendings word ook 
via Echolink herlei deur Johan, ZS6JPL. Die oudio bulletins kan afgelaai word 
vanaf die Liga webwerf by www.sarl.org.za, terwyl die teks bulletins by https: 
/ /(sarlnewsbulletin.wordpress.com/ afgelaai kan word. Om by die Mailchimp 
bulletin e-poslys aan te sluit, stuur `n e-pos aan die SARL Sekretaris. 


Terwyl daar aandag gegee word aan die probleme wat sommige lede ervaar 
met toegang tot die SARL-webbladsye, is `n bykomende kanaal nou beskik- 
baar. 'Teken in by www.amateurradio.org.za om die weeklikse SARL News- 
oudio-opnames af te laai en om Amateur Radio Today te luister of af te laai. 


In die nuus vandag; 

DIE SARL LIDMAATSKAPFAKTURE 

DIE TOP BAND @OSO PARTYTJIE IN JUNIE 

en 

DIE WERK ALLE KONTINENTE-TOEKENNING 

Bly ingeskakel vir meer inligting oor hierdie en ander interessante nuus items. 
Ons begin ons bulletin met nuus van twee stil sleutels. 


Dit is met leedwese dat ons aankondig dat die sleutel van James Gardener, 
ZS1ROY op Saterdag 21 Augustus 2021 stil geword het. Die SARL-kantoor 
is eers hierdie week in kennis gestel. Ons betuig ons innige meegevoel met sy 
familie en vriende. 

Dit is met leedwese dat ons aankondig dat die sleutel van Kelvin Killian, ZS5IW 
stil geword het op Saterdag 14 Mei 2022. Hy het die RAE in 2005 geskryf en 
geslaag en is die Arland Usher Goue Pen vir die hoogste eksamenpunte toegeken. 
Kelvin sal gemis word deur die daaglikse Maritieme Net waar hy vir baie jare 
as Hoë-see Net-beheerder was. Ons betuig ons innige meegevoel met sy familie 
en vriende. 


POUSE 
Jy luister na nuus uitsending van die Suid-Afrikaanse Radioliga. 
DIE SARL LIDMAATSKAPFAKTURE 


Die ledegeld vir Gewone en Oorsese lede het van R498 na R500 verander. Al die 
ander klasse lidmaatskap het dieselfde gebly as verlede jaar. Die Lidmaatskap- 


fakture sal in die komende week uitgestuur word aangesien die Kantoor besig is 
met die RAFE-proses. 


Kelley vra dat geen duplikaat-e-posadresse vir familielede gebruik mag word nie, 
elke lid moet sy of haar eie e-posadres hê. Dit help met die databasisbestuur 
en die faktureringproses. Verder vra sy dat wanneer jy jou lidmaatskap betaal, 
net jou roepsein as verwysing op die EFT of deposito gebruik. 


HAMCHALLENGE 2022 


In SARL Nuus van 8 Mei 2022 is inligting gegee oor die IARU Streek 1 Ham- 
challenge 2022. Die Jeugland ARK het `n idee aan TARU Streek 1 voorgelê 
en sal moet wag totdat die uitslae bekend gemaak word by Ham Radio in 
Friedrichshafen, wat plaasvind vanaf 24 tot 26 Junie. Alle sterkte aan die 
Jeugland-span! 


DIE TOP BAND @OSO PARTYTJIE IN JUNIE 


Die Wesrand ARK nooi graag alle radio amateurs uit om van 8 tot 12 Junie aan 
die SARL Top Band SO Partytjie deel te neem. Die Top Band is 160 meter, 
so begin jou antenna konstruksie. Dit is ook die ideale tyd om te werk aan jou 
Top Band-sertifikaat. Al die kompetisie-inligting kan gevind word op bladsy 38 
van die 2022 SARL Blou Boek. 


Ter voorbereiding vir die @SO-partytjie beplan die Wesrand Klub `n Tegniese 
Praatjie oor die 160 m-kompetisie en onderwerp soos antenna tipes, logstate en 
die kompetisiereëls. Dit vind plaas om 19:00 SAT op Dinsdag 24 Mei via Zoom. 
Stuur 'n e-pos na zs6pvt@gmail.com of `n WhatsApp aan Phillip by 083 267 
3835 vir die Zoom-vergadering-uitnodiging skakel. 


KOMPETISIE LOGSTATE 


Gerhard, ZS3TG van die Noord-Kaap ARK het berig dat die zs3nc@gsl.net 
@-pos problematies is. Die sluitingsdatum vir logstate is tot Dinsdag 24 Mei 
verleng. Die ontvangs van jou logstaat sal deur die Klub erken word. 


Logstate vir die SARL 80 m-klub kompetisie moet slegs na contest@sarl.org.za 
gestuur word en na geen ander e-posadres nie. 


Jy luister na nuus uitsending van die Suid-Afrikaanse Radioliga. 
DIE WERK ALLE KONTINENTE-TOEKENNING 


Die Werk Alle Kontinente (WAC) toekenning word geborg deur die Internasion- 
ale Amateur Radio-unie (TARU) en word uitgereik vir die werk en bevestiging 
van al ses kontinente. Dit beteken een @OSO met elk van Noord-Amerika, Suid- 
Amerika, Oseanië, Asië, Europa en Afrika. Altesaam 6 @OSOs. 


'n Vyf-Band Werk Alle Kontinente toekenning is ook beskikbaar. Jy moet al 
ses kontinente op elk van die 5 primêre Amateur-bande van 80, 40, 20, 15 en 10 
meter werk en bevestig. Die Vyf-Band WAG is streng slegs `n band-toekenning, 


dit kan nie op enige modus onderskryf word nie. Besoek www.iaru.org/on-the- 
air/operating-awards/ vir meer inligting. 


KLUB NUUS 


Donderdag 26 Mei is tyd vir die Sandton “Tech Talk.” As jy belangstel in wat 
werklik bokant ons aangaan, moet jy dan nie hierdie praatjie mis nie. Ons 
spesiale gas is bekende satelliet-ghoeroe, Tom Van den Bon, ZR6TG en hy sal 
ons meer vertel oor hoe om die beste op satelliete in te luister, om hul telemetrie 
te ontvang en te dekodeer en hoekom jy sou wou. Ja, hul telemetrie, so nou kan 
jy spioeneer op die satelliete wat op jou spioeneer, veral omdat Tom `n lys van 
hulpbronne sal verskaf om dit maklik te maak. Die “Tech Talk” is om 19:00 SAT 
hierdie Donderdag 26 Mei 2022 op die 145,700 herhaler sowel as via Echolink 
ZSGSTN-R. Inroepe begin om 18:45 en almal is welkom. Kom spandeer asseblief 
die uur saam met ons en geniet die kennis deel. 


Die Wesrand ARK nooi almal uit na die kattebak-verkope op Saterdag 28 Mei by 
die Klubhuis in Krotonstraat, Weltevredenpark. Die hekke sal soos gewoonlik 
om 10:00 oopmaak vir almal om gesellig te verkeer en ons heerlike hamburgers 
op Internasionale Hamburger dag te geniet. Verkope begin om 11:30, al die 
gewone verkopers sal dit bywoon, die Klub sal ook `n tafel hê. Bespreek jou 
staanplek en tafel deur Phillip, ZSGPVT te kontak op selfoon (083 267 3853 of 
€-pos zs6pvt@gmail.com. 


Wat doen jy op Sondag 29 Mei? Die Sandton ARK bied vanaf 10:00 SAT `n oop 
sosiale piekniek-braai en `n gesinsvriendelike jakkalsjag-geleentheid by die Veld- 
en Studiesentrum in Parkmore Sandton aan en jy word uitgenooi. Die park is 
gesin- en troeteldier vriendelik met badkamers. Al wat jy moet saambring is jou 
familie, vriende, kos, drinkgoed en toebehore en o ja, 'n hand-radio en antenna 
as jy gaan deelneem aan die redding van Fred en Fiona, ons twee radio-jakkalse 
wat ons verstaan uit hul laaste vervormde telefoon-kontak, hulself verskriklik 
verdwaal het in die park en gered moet word. 


Gelukkig vir hulle is hulle toegerus met VHF noodreddingsbakens wat op die 
dag aktief sal wees. Alle jong redders sal `n 'goodie bag? van Fred en Fiona 
as dankie ontvang. Sluit asseblief by ons aan vir `n kuier en piekniek of braai 
(braai-kole sal beskikbaar wees) en `n super uitstappie saam met vriende, familie 
en mede-amateurs en dalk ook Fred en Fiona as hulle betyds vir middagete gered 
word. Besoek asseblief die SARL se komende gebeurtenisse dagboek vir verdere 
besonderhede. 


KOMPETISIE NUUS 


Die eerste been van die ADV Buis @SO Partytjie is op 7 en 8 Mei gehou. Vir 
die AM @SO Partytjie is slegs 2 logstate van die 29 deelnemers ingedien. 


1ste Ludwig Combrinck, ZS5CN - 54 punte 
2de Johan van Zyl, ZS4D7Z - 11 punte 
Vir die ESB OSO Partytjie is 8 logstate van die 78 deelnemers ingedien. 


1ste Chris Avenant, ZSGCPA - 60 punte 
2de Pieter Nel ZS3PN - 49 punte 
3de Johan van Zyl, ZS4D7Z - 43 punte 


Die ZSOAWA-stasie het 24 punte in AM @SO Partytjie en 100 punte in ESB 
OSO Partytjie behaal. Dit was teleurstellend om die gebrek aan buis-radio's 
wat in die kompetisie gebruik word te sien, maar baie geluk aan die hoë punte 
makers. Dankie aan almal wat deelgeneem het. 


Vier logstate is ontvang vir die eerste been van die Vroeë Oggend Koffie OSO 
Partytjie wat op Woensdag 11 Mei gehou is. 


1ste Christi Grobbelaar, ZSACGR - 49 punte 
2de Chris Avenant, ZS6CPA - 45 punte 

3de Gert du Plessis, ZR6GRT - 27 punte 
Adde Roy Walsh, ZS3RW - 16 punte 

HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak gematig 
gaan wees. 'Tans is daar sewe sonvlekke met eenvoudige tot gevorderde mag- 
netiese samestellings sigbaar. Daar is 'n hoë waarskynlikheid vir die voorkoms 
van (- en `n laer waarskynlikheid vir die voorkoms van M-klas sonfakkels. 
Diegene wat hulle eie frekwensievoorspellings wil doen, kan 'n verwagte effek- 
tiewe sonvlektelling van 126 vir die week gebruik. Radio amateurs kan veral 
laatmiddag goeie DX openinge op die 10 tot 30 m bande verwag. 6 m kan ook 
aangenaam verras. Besoek gerus die webtuiste spaceweather.sansa.org.za vir 
meer inligting. 


Nou die dagboek van gebeure vir die volgende paar weke: 

23 Mei — Sluitingsdatum vir 80 m Klub logstate 

24 Mei — die Wes-Rand 160 m Tegniese praatjie 

26 Mei — Hemelvaart dag en die Sandton “Tech Talk” 

28 Mei — Internasionale Hamburger dag en die Wesrand snuffelmark 
28 en 29 - die CO WPX GG-kompetisie 


29 Mei —- Die Sandton Jakkals-jag en die sluitingsdatum vir SARL VHF/UHF 
Digitale logstate 


31 Mei —- Republiekdag 

4 Junie - Internasionale Kaas dag en die SARL VHE/UHF Aktiwiteitsdag 
4 en 5 Junie — die TARU Streek 1 GG Velddag 

8 tot 12 Junie — die SARL Top Band @SO Partytjie 


12 Junie —- die Hammies OSO Partytjie 
Om die bulletin mee af te sluit, 'n opsomming van ons hoof berig: 


Die ledegeld vir Gewone en Oorsese lede het van R498 na R500 verander. Al die 
ander klasse lidmaatskap het dieselfde gebly as verlede jaar. Die Lidmaatskap- 
fakture sal in die komende week uitgestuur word aangesien die Kantoor besig is 
met die RAF-proses. 


Dit bring ons aan die einde van hierdie bulletin. 


Die Suid-Afrikaanse Radioliga se nuus diens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die `news inbox” skakel nie later as die 
Vrydagmiddag wat die bulletin datum vooraf gaan nie. 


Luister elke Sondag oggend om 10:00 Sentraal Afrika Tyd na “Amateur Radio 
Today.” Daar is herleiding op 7 082 kHz laer syband deur Louis, ZS5LP en 
verskeie herleidings op BHF en UHF frekwensies regoor Suid-Afrika. `n Heruit- 
sending aangebied deur Andy ZS6ADY vind op Maandae aande om 19:30 Sen- 
traal Afrika Tyd op 3 620 kHz plaas. 


Ons ontvang graag jou sein rapporte, kommentaar en voorstelle, stuur `n e-pos 
aan artoday@sarl.org.za. 


Jy het geluister na `n nuus uitsending van die Suid-Afrikaanse Radioliga, geskryf 
deur Dennis Green, ZS4BS, geproeflees deur Deon Erwin, ZS1ZL en gelees deur 


Van die Nuusspan, die beste wense vir die week wat voorlê. 


